কবুল হ্যায়
কবুল হ্যায় (বাংলা: কবুল করলাম) ৪ লায়ন্স ফিল্মস প্রযোজিত এবং জি টিভিতে প্রচারিত একটি সোপ অপেরা। কাহিনীটি মুসলিম সমাজকে নিয়ে রচিত। কাহিনী শুরু হয় ভোপালে। এপ্রিল ২০১৪ তে কাহিনী কিছুদিনের জন্য পাঞ্জাবে নিয়ে যাওয়া হয়, যখন আসাদ জুয়ার মৃত্যুর ২০ বছর পরে তাদের মেয়ে সানামের কাহিনী শুরু হয়। কাহিনী পুনরায় ভোপালে ফিরে আসে যখন সানাম ভোপালের যে বাড়ি তার মা বাবার ছিল সেখানে আসে এবং তার যমজ বোন সেহের আহমেদ খানের অধ্যায় শুরু হয় (জুয়া, সানাম, সেহের তিন জনের চরিত্রে অভিনয় করেছেন সুরভি জ্যোতি)। মার্চ ২০১৫ তে কাহিনী পাকিস্তানে নিয়ে যাওয়া হয় যখন সানামের নতুন পরিচয় হয় জান্নাত। কাহিনী পুনরায় ভোপালে নিয়ে আসা হয়। আগস্ট ২০১৫ তে কাহিনীর আন্দাজ পাল্টে যায় যখন ২৫ বছর পর মাহিরার (সানামের পুনর্জন্ম) কাহিনী শুরু হয়। মাহিরা চরিত্রে অভিনয় করেছেন সুরভি জ্যোতি।